Tumuntên wontên putraning sang prabu Dawud anama AdoniaAdhonia # ugi baléla. Anganggah dados ratu, anggêntosi ingkang rama. Ananging sang prabu énggal anyandèkakên kaniyatanipun Adonia wau, lajêng angadêgakên putranipun ingkang ênèm anama Suléman kaangkat dados prabu anèm, kajêbadan saha kaèstrènan déning tiyang kathah. Dhasar rumiyin mila Suléman punika ginadhang déning kang rama, saha kaidènan déning Allah badhé anggêntosi jumênêng ratu.